دەیڤد لۆو
دەیڤد لۆو ()؛ داڕێژەر و بەرھەمھێنەرێکی ئینگلیزی میوزیکە، لە ساڵی ١٩٥٩ لە بێرمینگام، ئینگلتەرا لەدایکبووە.

دەیڤد کارەکانی زیاتر لە بواری تەلەڤیزیۆن، ڕادیۆ و بەرھەمە بازرگانییەکان خۆی دەبینێتەوە، لە ناودارترین و ناوازەترین کارەکانی؛ ئەو میوزیک و ئاوازانەیە کە بۆ کەناڵی بی بی سی ھەواڵەکان BBC News دایناوە.

ژیاننامە 
دەیڤد لە سەرەتای ژیانیدا ھیچ خوێندنێکی نەخوێندووە لەسەر میوزیک، بەڵکو سەرەتا لە ڕادیۆی بی بی سی بێرمینگام کاری کردووە و لەوێ ئاشنا و شەیدای کاری مویزیکی و بەرھەمھێنانی میوزێکی بووە.

شۆڕشی دەیڤد 
دەیڤد لە ساڵی ١٩٩٩ ‌هەڵستا بە داڕشتن و نووسینی ئاوازێکی نایاب بە شیوازێکی تازە بۆ بەشی هەواڵەکانی بی بی سی (BBC News themes ) ؛ کە بووە ناودارترین کارەکانی دەیڤد .

دەیڤد بۆ ئەم ئاوازە تازەیەی پشتی بەست بە دەنگە بۆریەکان (pipe) کە لەگەڵ چەند دەنگێکی تری ئەلیکترۆنی تێكەڵی کردن  .

پاشان ئەم ئاوازە تەشەنەی کرد و بۆ هەموو کەناڵەکانی بی بی سی ؛ وەك بی بی سی جیهانی BBC WORLD  و بی بی سی هەواڵەکان - بەریتانیا ، وە کەناڵە بیانییەکایش بە نموونە وەک کەناڵی ئەلعەرەبیە.

لە ساڵی ٢٠٠١  دوو سیدی دەیڤد لەلایەن بی بی سی یەوە بۆ هەوادارانی بڵاو کرایەوە بە ناوەی BBC WORLD : The Music  کە چەند کارێکی دەیڤدی تێدابوو کە تایبەت بوون بە بی بی سی .

دەیڤد هیچ کار و ئاوازێکی بۆ هیچ کەناڵ و دەزگایەکی راگەیاندنی کوردی دانەناوە ، لە کاتێکدا هەندێک جار باس لەوە دەکرێت کە ئاواز دانەرەکەی بی بی سی کاری بۆ هەندێک دەزگای راگەیاندنی کوردی کردوە  .

سەرچاوەکان

بەستەرە دەرەکییەکان 
 وێبگەی دەیڤد لۆو

زیندووان
ئاوازدانەرانی بریتانی
لەدایکبووانی ١٩٥٩
خەڵکی سوتۆن کۆڵدفیڵد